​​Жайлы мектеп қандай болады: Білім ордасының ішкі 3D туры іске қосылды
DATE: 08:38, 12 Мамыр 2024 | GMT +5
TITLE: ​​Жайлы мектеп қандай болады: Білім ордасының ішкі 3D туры іске қосылды
URL: https://kaz.inform.kz/news/zhayli-mektep-kanday-boladi-mekteptn-shk-3d-turi-ske-kosildi-7be1ef/
META: DATE: 08:38, 12 Мамыр 2024 | GMT +5
TOTAL WORDS: 130
AUTHOR(S):
TEXT: 3D турды мына сілтемеде тамашалауға болады. Үш деңгейлі үлгіде мектептің ішкі құрылысы, сыныптардың, асхананың, спорт залдарының, дәліздің орналасуы көрсетілген. Көріністер мейлінше шынайыға жақындатылған, мұнда интерьер дизайнын, жиһаздарды, безендірілуін тамашалауға болады. Бұдан басқа кері байланыс нысаны арқылы кезкелген сұраққа жауап алуға болады. Мемлекет басшысының тапсырмасымен оқушы орнының тапшылығын шешу, апаттық жағдайдағы және үш ауысымды мектептерді жою мақсатында Қазақстанда «Жайлы мектеп» жобасы жүзеге асып жатыр. Жоба аясында 740 мың орынға арналған 369 жаңа форматтағы мектеп салынады, оның 217-сі осы жылдың соңына дейін, қалған 152 мектеп 2025 жылы пайдалануға беріледі. Бұған дейін ҚР Оқу-ағарту министрлігі заманауи эргономикалық және қауіпсіз білім ортасын құру мақсатында қажетті нормативті құқықтық база әзірленіп, мектеп құрылысы кезіндегі талаптарды белгілеген болатын. Сонымен қатар болашақ жайлы мектептерде оқу процесін тиімді ұйымдастыру және оны сапалы кадрлармен қамтамасыз ету бойынша жұмыс жүріп жатыр
